आईआईटी संयुक्त प्रवेश परीक्षा

आईआईटी संयुक्त प्रवेश परीक्षा (IIT JEE) की परीक्षा भारतीय प्रौद्योगिकी संस्थानों में स्नातक स्तर पर प्रवेश के लिये की जाती है। इसमें गणित, भौतिकी एवं रसायन विज्ञान विषयों के प्रश्नपत्र होते हैं।  यह परीक्षा बहुत ही कठिन मानी जाती है एवं इसके लिये तैयारी कराने के लिये पूरे भारत में जगह-जगह 'प्रशिक्षण संस्थान' खुल गये हैं।

परीक्षा योजना
अप्रैल 2013 से ही आईआईटी प्रवेश परीक्षा दो हिस्सों में आयोजित की जाने लगी है। एक है मेन और दूसरा एडवांस। आईआईटी के लिए आवेदन करने वाले बच्चे पहले मेन के लिए आवेदन देते हैं और इसमें सफल होने वाले आगे जेईई एडवांस परीक्षा में शामिल होते हैं। जेईई मुख्य परीक्षा में शामिल होने वाले बच्चों में से केवल शीर्ष 2,20,000 ही एडवांस परीक्षा में बैठने की पात्रता रखते हैं। यह परीक्षा मुख्य परीक्षा के कुछ सप्ताह बाद होती है।
जेईई एडवांस के जरिये आईआईटी में दाखिले के लिए किसी छात्र को अपने कक्षा 12 बोर्ड में भी शीर्ष 20 फीसदी में शामिल होना जरूरी है। वर्ष 2012 तक कक्षा 12 में 60 फीसदी अंक हासिल करने वाला बच्चा आईआईटी में दाखिले का पात्र होता था। देश में कुल 32 बोर्ड हैं और उनका परीक्षा तथा मूल्यांकन का तरीका भी अलग-अलग है। वर्ष २०१७ तक जेईई मेन की देखरेख के लिए सेंट्रल बोर्ड ऑफ सेकंडरी एजुकेशन जिम्मेदार था। मगर हाल ही में केंद्र सरकार ने यह ज़िम्मेदारी नव-निर्मित  नेशनल टेस्टिंग एजेंसी को सौंप दी है। नेशनल टेस्टिंग एजेंसी के गठन के साथ ही जेईई मुख्य प्रति वर्ष दो बार आयोजित होने का प्रस्ताव भी पारित किया जा चुका है। जेईई एडवांस का प्रबंधन फिलहाल आईआईटी के हाथ में ही रहने की आशंका जताई जा रही है। राष्ट्रीय प्रौद्योगिकी संस्थान तथा सूचना प्रौद्योगिकी संस्थानों में दाखिला जेईई मुख्य परीक्षा को आधार मानकर किया जाता है। इतना ही नहीं डीम्ड विश्वविद्यालय भी एक दायरा तय करके जेईई मुख्य परीक्षा के परिणाम का इस्तेमाल अपने यहां दाखिला देने के लिए कर सकते हैं।

सीटें

इन्हें भी देखें 
 भारत की प्रमुख प्रतियोगी परीक्षाएँ
 भारतीय प्रौद्योगिकी संस्थान
 राष्ट्रीय प्रौद्योगिकी संस्थान
 राष्ट्रीय पात्रता व प्रवेश परीक्षा (नीट)
 केन्द्रीय माध्यमिक शिक्षा बोर्ड
 अखिल भारतीय इंजीनियरिंग प्रवेश परीक्षा

सन्दर्भ

बाहरी कड़ियाँ 
 संयुक्त प्रवेश परीक्षा (मुख्य) २०१७ का जालस्थल
 संयुक्त प्रवेश परीक्षा (उन्नत) २०१७ का जालस्थल

परीक्षा, आईआईटी संयुक्त प्रवेश
भारतीय प्रौद्योगिकी संस्थान